দার্জিলিং হিমালয়ান রেল

দার্জিলিং হিমালয়ান রেল পশ্চিমবঙ্গের শিলিগুড়ি থেকে দার্জিলিং শহরের মধ্যে চলাচলকারী একটি  (৬১০ মিমি) ন্যারো গেজ রেল পরিষেবা। এই রেল টয় ট্রেন নামে সমধিক পরিচিত। দার্জিলিং হিমালয়ান রেল ভারতীয় রেল কর্তৃক পরিচালিত।

১৮৭৯ থেকে ১৮৮১ সালের মধ্যবর্তী সময়ে নির্মিত এই রেলপথের দৈর্ঘ্য । এর উচ্চতার মাত্রা শিলিগুড়িতে  এবং দার্জিলিঙে । দার্জিলিং এর ৫ কিমি পূর্বে ঘুম স্টেশন  সমুদ্রতল থেকে উচ্চতায় অবস্থিত।

আজও এটি বাষ্পচালিত ইঞ্জিনে চলে। দার্জিলিঙের মেল ট্রেনের জন্য ডিজেল চালিত ইঞ্জিন ব্যবহার করা হয়।

১৯৯৯ সালের ৫ ডিসেম্বর মরক্কোর শহর মারাকেশে অনুষ্ঠিত ইউনেস্কোর ওয়ার্ল্ড হেরিটেজ কমিটির ২৩তম অধিবেশনে দার্জিলিং হিমালয়ান রেলকে Mountain Railways of India (বাংলা: ভারতের পাহাড়ি রেলপথসমূহ) শিরোনামে বিশ্ব ঐতিহ্য হিসেবে স্বীকৃতি দেয়া হয়। পরবর্তীকালে এই শিরোনামের অধীনে আরও দুটি রেলপথ, নীলগিরি মাউন্টেন রেলওয়ে (Nilgiri Mountain Railway, ২০০৫ সালে) ও কালকা-শিমলা রেলওয়ে (Kalka–Shimla Railway, ২০০৮ সালে), যুক্ত হয়।

 ইতিহাস 
থাম্ব|দার্জিলিং রেল স্টেশনে ওয়াচ টাওয়ার

১৮৭৮ সালে স্ট্যান্ডার্ড গেজ রেলের মাধ্যমে কলকাতা ও শিলিগুড়ি যুক্ত হয়। হিমালয়ের পাদদেশে অবস্থিত শিলিগুড়ি থেকে একটি কার্ট রোডের (অধুনা হিল কার্ট রোড) মাধ্যমে দার্জিলিং যুক্ত হয়। এই রাস্তায় টাঙা পরিষেবা চালু ছিল। ফ্র্যাঙ্কলিন প্রিস্টেজ নামে ইস্টার্ন বেঙ্গল রেলওয়ে কোম্পানির জনৈক এজেন্ট সরকারের কাছে বাষ্পচালিত ট্রামওয়ের মাধ্যমে শিলিগুড়িকে দার্জিলিঙের সঙ্গে যুক্ত করার প্রস্তাব রাখেন। বাংলার লেফটানেন্ট গভর্নর স্যার অ্যাশলে ইডেন এই প্রস্তাবে ইতিবাচক মনে করলে এটি গৃহীত হয়। নির্মাণকাজ শুরু হয় সেই বছরই।

গিলেন্ডারস আরবাথনট অ্যান্ড কোম্পানি এই রেলপথ নির্মাণ করে। ১৮৮০ সালের ২৩ অগস্ট শিলিগুড়ি-কার্শিয়াং অংশটি চালু হয়। দার্জিলিং পর্যন্ত লাইনের আনুষ্ঠানিক উদ্বোধন হয় ১৮৮১ সালের ৪ জুলাই। পরবর্তীকালে রেলের নতিমাত্রা কমানোর জন্য একাধিকবার ইঞ্জিনিয়ারিং-এর কাজকর্ম করা হয়। ১৮৯৭ সালের ভূমিকম্প ও ১৮৯৯ সালের একটি বড়ো ঘূর্ণিঝড় সত্ত্বেও যাত্রী ও পণ্য পরিবহনের পরিমাণ বৃদ্ধি পাওয়ায় দার্জিলিং হিমালয়ান রেলের গুরুত্বপূর্ণ সম্প্রসারণের কাজ চলতে থাকে। যদিও কম সময়ের বাস পরিষেবা চালু হলে এই রেল প্রতিযোগিতার সম্মুখীন হয়। দ্বিতীয় বিশ্বযুদ্ধের সময় দার্জিলিং ও ঘুমের একাধিক সেনা ক্যাম্পে রসদ সরবরাহের ক্ষেত্রে এই রেল গুরুত্বপূর্ণ ভূমিকা নেয়।

স্বাধীনতার পর ভারতীয় রেল দার্জিলিং হিমালয়ান রেল অধিগ্রহণ করে নেয় এবং ১৯৫৮ সালে এই রেল উত্তরপূর্ব সীমান্ত রেলের অংশে পরিণত হয়। ১৯৬২ সালে শিলিগুড়ি থেকে নিউ জলপাইগুড়ি পর্যন্ত ৬ কিলোমিটার (৪ মাইল) পথ নতুন ব্রড গেজ লাইনের মাধ্যমে যুক্ত হয়। ১৯৮৮-৮৯ সালে গোর্খাল্যান্ড আন্দোলনের সময় এই রেল ১৮ মাস বন্ধ ছিল। ১৯৯৯ সালে ইউনেস্কো এটিকে বিশ্ব ঐতিহ্য ঘোষণা করে। অস্ট্রিয়ার সেমারিং রেলওয়ের (১৯৯৮ সালে বিশ্ব ঐতিহ্য মর্যাদাপ্রাপ্ত) পর এই রেল উক্ত মর্যাদা প্রাপ্ত দ্বিতীয় রেলপথ।

 আরও দেখুন 
 বাংলার বিশ্ব ঐতিহ্য ও স্বীকৃতি
 ভারতের পার্বত্য রেল
 সময়সূচী

 পাদটীকা 

 বহিঃসংযোগ 

 প্রাতিষ্ঠানিক সাইট
 দার্জিলিং হিমালয় রেলওয়ে সোসাইটি সাইট

বিষয়শ্রেণী:বাংলার বিশ্ব ঐতিহ্য ও স্বীকৃতি
বিষয়শ্রেণী:পশ্চিমবঙ্গের পর্যটন
বিষয়শ্রেণী:দার্জিলিঙের পর্যটন কেন্দ্র
বিষয়শ্রেণী:ভারতের পার্বত্য রেল পরিবহন
বিষয়শ্রেণী:দার্জিলিং হিমালয়ান রেল
বিষয়শ্রেণী:উত্তর-পূর্ব সীমান্ত রেল
বিষয়শ্রেণী:দার্জিলিঙের পরিবহন
বিষয়শ্রেণী:শিলিগুড়ির পরিবহন
বিষয়শ্রেণী:দার্জিলিং জেলা
বিষয়শ্রেণী:গোর্খাল্যান্ড
বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:আলিপুরদুয়ার রেলওয়ে বিভাগ
বিষয়শ্রেণী:পশ্চিমবঙ্গের বিশ্ব ঐতিহ্যবাহী স্থান
বিষয়শ্রেণী:বঙ্গ হিমালয়